
ŠTA ZNAČI KADA JE VOĆE I POVRĆE BEZ OSTATAKA PESTICIDA I GDE SE U SRBIJI MOŽE KUPITI
Voće i povrće bez merljivih ostataka pesticida, proizvedeno po Zero Residue standardu, zauzima sve značajnije mesto na porodičnoj trpezi, kao i na Lidlovim policama. Porodično poljoprivredno preduzeće Zeleni Hit, poznato po tome što je pionir među srpskim proizvođačima koji u potpunosti primenjuje ovaj standard, do kraja sezone isporučiće oko 250.000 kilograma i komada svežih proizvoda za Lidl, što je gotovo tri puta više u odnosu na početak saradnje.
Kada domaći proizvođač i veliki internacionalni trgovinski lanac dele isti cilj, a to je da kvalitet bude ispred svega, rezultat se vidi i na njivi i na polici. Investirajući u kvalitet i razvoj srpskih proizvoda, Lidl zajedno sa domaćim dobavljačima trajno podiže standarde u domaćoj poljoprivredi, tako da potrošači imaju pristup voću i povrću koje je prirodno, bezbedno i proizvedeno pod punom kontrolom i u najvišem standardu. Saradnja sa porodičnim poljoprivrednim preduzećem Zeleni Hit, koja traje od 2023. godine, jedan je od najboljih primera kako to izgleda u praksi.
Srpski dobavljač koji je primenio novi Zero Residue standard
Zero Residue standard proizvodnje voća i povrća znači da se njihov uzgoj sprovodi u kontrolisanim uslovima uz pravovremeni prelazak na biološku zaštitu, tako da je krajnji plod bez ikakvih merljivih tragova hemijskih pesticida. Dakle, kada je u pitanju Zeleni Hit, to znači visoko kvalitetna ponuda voća i povrća, kao i savremena i ekološki prihvatljivija proizvodnja, gde je razvoj usmeren na smanjenje otpada, emisija i zagađenja u proizvodnom procesu. 
Domaći dobavljač Zeleni Hit trenutno za Lidl proizvodi mini lubenicu, crvenu papriku šilju, paradajz volovsko srce, kupine, bundevu i krastavac. Pored izuzetno visokog standarda za kvalitet, Zeleni Hit je pionir i u razvoju i inovacijama, uzgajaju ekskluzivnu sortu kupine VON, jedini prema podacima preduzeća, a koja se može pronaći u sezoni u svim Lidl prodavnicama. Pored sertifikata GlobalG.A.P. i GRASP, koji garantuju da su proizvodi u skladu sa propisanim standardima u oblasti kvaliteta i bezbednosti hrane, održivosti i socijalne zaštite, a koje poseduju svi Lidlovi dobavljači voća i povrća, Zeleni Hit nosi i prestižnu EcoVadis ocenu održivog poslovanja.
Korak ispred zakona kada je kvalitet u pitanju
„Visok kvalitet je uslov za Lidl ponudu, a najbolji način za njegovo postizanje jeste ulaganje u domaće proizvođače. Našim dobavljačima dajemo sigurnost plasmana i predvidiv plan nabavke čak godinu dana unapred, a oni nama zauzvrat znanje i vrhunski kvalitet proizvoda. Tako zajedno unapređujemo asortiman, multiplikujemo dobre prakse domaće proizvodnje i nudimo kupcima sve zdravije izbore, po cenama koje su pristupačne“, izjavila je Jovana Majstorović iz kompanije Lidl Srbija.
Lidl Srbija od prvog dana poslovanja kontinuirano radi na unapređenju kvaliteta proizvoda i u pojedinim oblastima ide i korak ispred zakonskih obaveza. Tako na primer nivo detektovanih rezidua, tj, ostataka pesticida u svežem voću i povrću Lidla sme da iznosi najviše trećinu zakonski dozvoljene količine. Zero Residue proizvodnja ide i korak dalje, ona podrazumeva precizno planiranje zaštite bilja i rokova berbe, uz laboratorijske analize koje potvrđuju da u gotovom proizvodu nema merljivih ostataka pesticida iznad granice kvantifikacije primenjene metode. Za potrošača to znači jednostavnu i merljivu potvrdu kontrolisane proizvodnje, sledljivosti i kvaliteta.
Partnerstvo koje raste
Od skromnih početaka saradnje sa Lidlom 2023. godine, stiglo se do sezone u kojoj se sa polja Zelenog Hita na police plasira oko 250.000 jedinica svežih, sertifikovanih proizvoda. Saradnja je za sada usmerena na tržište Srbije, a u planu je dalje širenje asortimana i razmatranje izvoza.
„Lidl je naš pouzdan i ekskluzivni partner u plasmanu povrća i voća premium kvaliteta i bez ostataka pesticida, kao i značajan učesnik u daljem razvoju inovativnih proizvoda sa izuzetnom nutritivnom vrednošću, visokim sadržajem vitamina i minerala, ali prvenstveno sa najboljim ukusom i mirisom na šta smo ponosni“, rekao je prof. dr Nebojša Momirović, osnivač Zelenog Hita.
Novinari na njivi: od zasada do trpeze
Tokom zajedničke posete gazdinstvu Zeleni Hit, predstavnici medija i kompanije Lidl obišli su zasade hokaido bundeve Orange Summer, proizvodnju paprike uz biološku zaštitu, paradajz koji raste u kontrolisanim uslovima i sadnice kupine VON. Program je zaokružen degustacijom specijaliteta od proizvoda sa imanja, potaža bundeve i različitih vrsta pečene bundeve, među kojima Orange Summer, Golden Muscat i kaboča tip sa ukusom kestena.
Podrška Zelenom Hitu deo je šire Lidlove posvećenosti domaćoj privredi. U ponudi ovog trgovinskog lanca nalazi se više od 700 domaćih proizvoda, dok je vrednost otkupa od domaćih dobavljača u prošloj godini porasla za 16 odsto, a njihov izvoz putem Lidlove mreže dostigao čak 22 miliona evra.
Ulaganjem u kvalitet i razvoj zajedno sa domaćim dobavljačima Lidl pokreće i širu privredu, jer se znanje i standardi koji nastaju kod primarnog proizvođača prenose dalje kroz ceo lanac. Istovremeno, kupci u 87 Lidl prodavnica u 50 gradova širom Srbije dobijaju priliku da zdravije izbore pronađu na jednom mestu i po pristupačnim cenama.
O Lidlu	
Kompanija Lidl, kao deo nemačke Švarc grupe (Schwarz Gruppe), jedan je od vodećih prehrambenih trgovinskih lanaca u Nemačkoj i Evropi. Sa oko 12.900 prodavnica i više od 230 distributivnih i logističkih centara u 31 zemlji, broji ukupno više od 395.000 zaposlenih širom sveta. Jednostavnost i usmerenost na procese određuju svakodnevne aktivnosti u prodavnicama, regionalnim distributivnim centrima i nacionalnoj centrali Lidla. Istovremeno, Lidl kroz svoje aktivnosti preuzima odgovornost za ljude, društvo i planetu. Za Lidl, održivost znači svaki dan iznova ispunjavati svoje obećanje o kvalitetu. Učinak, poštovanje, poverenje, čvrsto na zemlji i pripadnost Lidlove su korporativne vrednosti koje su srce korporativne kulture i oblikuju svakodnevno poslovanje čineći osnovu uspeha.  Kompanija Lidl je u 2025. fiskalnoj godini ostvarila prodaju od 140,2 milijarde evra, vrednujući najbolji odnos cene i kvaliteta za svoje potrošače, dok su ostale kompanije u sastavu Švarc grupe zabeležile ukupni prihod od 185,6 milijardi evra u istom periodu.
Lidl je u Srbiji svoje prve prodavnice otvorio u oktobru 2018. godine i trenutno ima 87 prodavnica u 50 gradova širom zemlje. Ima dugoročne planove sa ciljem da potrošačima širom Srbije ponudi jedinstveno iskustvo kupovine i najbolji odnos cene i kvaliteta, po čemu je prepoznat u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ šestu godinu zaredom i „Top Employer Europe” devetu godinu zaredom. 

